
[bookmark: _Toc232751684]Vispārējā informācija 
1.1. Atklāts konkurss tiek rīkots, ievērojot Latvijas Republikas Publisko iepirkumu likuma (turpmāk – PIL) un citu publisku iepirkumu regulējošo normatīvo aktu prasības.
1.2. [bookmark: _Hlk232682680]Iepirkuma nosaukums un identifikācijas numurs: “Reaģentu, kalibratoru, kvalitātes kontroles materiālu un palīgmateriālu iegāde Randox automātiskajām un pusautomātiskajām analizēšanas sistēmām”, identifikācijas Nr.RSU 2026/107/AK (turpmāk – Atklāts konkurss). 
Pasūtītājs: Rīgas Stradiņa universitāte (turpmāk – Pasūtītājs vai RSU);
Reģistrācijas Nr.: 90000013771;
Juridiskā adrese: Dzirciema iela 16, Rīga, LV-1007.
1.3. Kontaktpersonas Atklāta konkursa jautājumos: Līga Dimparāne, tālr.: +371 670602784, e-pasts: Liga.Dimparane@rsu.lv vai Elīna Pileniece, tālr.: +371 67061576, e-pasta adrese: Elina.Pileniece@rsu.lv. Kontaktpersona Atklāta konkursa laikā sniedz tikai organizatorisku informāciju.
1.4. Pretendents saskaņā ar PIL 1.panta 24.punktu ir piegādātājs, kurš ir iesniedzis piedāvājumu Atklātā konkursā (turpmāk – pretendents).  
1.5. Iepirkuma komisija: RSU iepirkuma komisija, kas pilnvarota organizēt Atklātu konkursu (turpmāk – Komisija).
1.6. Personas datu aizsardzība:
1.6.1. Pasūtītājs pretendenta piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Atklāta konkursa norisi atbilstoši Publisko iepirkumu likumam (turpmāk – PIL) un Atklāta konkursa nolikumam (turpmāk arī – Nolikums).
1.6.2. Personas datu apstrādes pārzinis ir Pasūtītājs. Kontaktinformācija ar personas datu apstrādi saistītajos jautājumos ir rsu@rsu.lv, tālr.: +37167409219 vai personu.dati@rsu.lv, tālr.: +37167409144 (Pasūtītāja fizisko personu datu aizsardzības speciālists). Ar Pasūtītāja Privātuma politiku var iepazīties šeit: https://www.rsu.lv/privatuma-politika.
1.6.3. Personas dati tiks glabāti PIL 40.panta piektajā daļā noteiktajā termiņā - 10 (desmit) gadus pēc iepirkuma līguma (turpmāk – Līgums) noslēgšanas dienas vai gadījumā, ja Atklāts konkurss tiek pārtraukts vai izbeigts bez rezultāta – 10 (desmit) gadus pēc iepirkuma komisijas lēmuma par Atklāta konkursa rezultātu pieņemšanas dienas.
1.6.4. Personas dati var tikt nodoti Iepirkumu uzraudzības birojam, Centrālajai finanšu un līgumu aģentūrai un/vai Administratīvajai rajona tiesai atbilstoši PIL, Eiropas Parlamenta un Padomes 2016.gada 27.aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK” (Vispārīgā datu aizsardzības regula) un citos normatīvajos aktos noteiktajām prasībām.
[bookmark: _Toc232751685]Informācija par Atklātu konkursu
[bookmark: _Hlk172622933]Atklāts konkurss tiek veikts saskaņā ar PIL 8.panta pirmās daļas 1.punktu, 2017.gada 28.februāra Ministru kabineta noteikumiem Nr.107 “Iepirkumu procedūru un metu konkursu norises kārtība”, kā arī citiem Latvijas Republikas iepirkumus regulējošiem normatīvajiem aktiem.
Atklāta konkursa dokumentācija ir pieejama Pasūtītāja profilā Elektronisko iepirkumu sistēmā (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/329.
Piegādātājiem ir tiesības prasīt papildu informāciju par Atklātu konkursu, tai skaitā, prasīt izskaidrot Atklāta konkursa nolikuma prasības, vienā no šādiem veidiem:
EIS e-konkursu apakšsistēmā, ja piegādātājs ir reģistrēts EIS un Atklāta konkursa sadaļā ir reģistrējies kā nolikuma saņēmējs[footnoteRef:1]; [1:  https://www.eis.gov.lv/EIS/Publications/PublicationView.aspx?PublicationId=883 ] 

nosūtot informācijas pieprasījumus uz e-pasta adresi: Liga.Dimparane@rsu.lv un/vai  Elina.Pileniece@rsu.lv ar norādi: “Par atklāta konkursa “Reaģentu, kalibratoru, kvalitātes kontroles materiālu un palīgmateriālu iegāde Randox automātiskajām un pusautomātiskajām analizēšanas sistēmām”, identifikācijas Nr. RSU 2026/107/AK, nolikumu”.
[bookmark: _Hlk183684111]Ja piegādātājs ir laikus pieprasījis informāciju par Atklāta konkursa nolikumā ietvertajām prasībām, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
Ja Komisija no piegādātāja ir saņēmusi rakstisku jautājumu par Atklāta konkursa nolikumu, tā kopā ar uzdoto jautājumu (nenorādot tā iesniedzēju) publicē atbildi Atklāta konkursa nolikuma 2.2.punktā norādītajā tīmekļvietnē un vienlaikus nosūta attiecīgajam piegādātājam uz e-pasta adresi, no kuras saņemts jautājums.
Tiek uzskatīts, ka piegādātājs ir saņēmis Atklāta konkursa nolikumu, informāciju par izmaiņām Atklāta konkursa nolikumā un paskaidrojošo informāciju uz uzdoto jautājumu ar brīdi, kad tā ir publicēta Atklāta konkursa nolikuma 2.2.punktā norādītajā tīmekļvietnē.
Informācijas apmaiņa starp piegādātāju un Komisiju Atklāta konkursa ietvaros notiek latviešu valodā rakstiski EIS vai e-pastā.
Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu.
[bookmark: _Toc232751686]Piedāvājuma iesniegšanas un atvēršanas vieta, datums, laiks un kārtība
[bookmark: _Hlk168574616]Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/174111 vienā no turpmāk minētajiem formātiem. 
Katra iesniedzamā dokumenta formāts var atšķirties, bet ir jāievēro šādi iespējamie formāti: 
izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās veidlapas un formu; 
elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo veidlapu un formu atbilstību dokumentācijas prasībām un paraugiem). 
Sagatavojot piedāvājumu, visus piedāvājuma dokumentus paraksta pretendenta pārstāvis ar pārstāvības tiesībām, atbilstoši Atklāta konkursa 6.5.1.punkta nosacījumiem.
Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto sistēmas parakstu vai ar drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
Iesniedzot piedāvājumu, pretendents pilnībā atzīst visus Atklāta konkursa nolikumā (t.sk. tā pielikumos, kuri ir ievietoti EIS e-konkursu apakšsistēmās Atklāta konkursa sadaļā), ietvertos nosacījumus. 
Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
Ja piedāvājums satur kādu no Atklāta konkursa nolikuma 3.6.punktā minētajiem riskiem, tas netiek izskatīts.
[bookmark: _Hlk516049494]Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/174111 līdz 2026.gada 20.jūlijam plkst.10:00. 
Piedāvājumi, kas nav iesniegti Atklāta konkursa nolikumā noteiktajā kārtībā, saņemti ārpus EIS e-konkursu apakšsistēmas vai ir saņemti pēc Atklāta konkursa nolikumā norādītā piedāvājumu iesniegšanas termiņa, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, netiks izskatīti un tiks atgriezti atpakaļ iesniedzējam.
Piedāvājuma iesniegšana ir piegādātāja brīvas gribas izpausme, tāpēc neatkarīgi no Atklāta konkursa rezultātiem, Pasūtītājs neuzņemas atbildību par piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājumu iesniegšanas termiņa beigām pretendents nevar grozīt savu piedāvājumu.
Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības Atklātā konkursā.
Piedāvājumu atvēršana notiek elektroniskajā vidē, izmantojot Valsts digitālās attīstības aģentūras mājaslapā pieejamos rīkus piedāvājumu elektroniskai saņemšanai.
Piedāvājumu atvēršanas sanāksme sākas 2026.gada 20.jūlijā plkst.14:30, atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 14.punktam, kas nosaka, ka Pasūtītājs atver iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām atklāta konkursa nolikumā norādītajā vietā un laikā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumu, piedāvājumu iesniegšanas termiņš tiks pagarināts, un Pasūtītājs publicēs informāciju par piedāvājumu iesniegšanas termiņa pagarināšanu. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārcels piedāvājumu vai pieteikumu iesniegšanas termiņu par 1 (vienu) darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu PIL 35.panta trešās daļas izpratnē. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Atklāts konkurss tiks pārtraukts.
Piedāvājumu atvēršanas sanāksmē piedāvājumus atver, publicējot pretendentus, to piedāvājumu iesniegšanas datumu un laiku un piedāvātās cenas vai izmaksas.
Atklāta konkursa piedāvājumu vērtēšana notiek slēgtās Komisijas sēdēs.
[bookmark: _Toc232751687]Piedāvājuma noformēšana
Pretendents, iesniedzot piedāvājumu, piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī papīra formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus attiecīgajā piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
Piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno pretendenta apliecināts tulkojums latviešu valodā saskaņā ar Valsts valodas likuma 10.panta trešo daļu un Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Attiecībā uz tehniskajam piedāvājumam pievienotiem informatīvajiem materiāliem skatīt noteikumus Nolikuma 8.8.5.punktā.
Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”. 
Piedāvājumu, kā arī visu tajā iekļauto dokumentu kopu, paraksta pretendenta pārstāvis, izmantojot EIS e-konkursu apakšsistēmā pieejamos paraksta rīkus, kas nodrošina elektroniskā dokumenta parakstītāja identitātes apstiprināšanu. Piedāvājuma parakstītāja paraksta tiesību spēkā esamību piedāvājuma parakstīšanas brīdī un pārstāvības apjomu Komisija pārbaudīs, veicot pretendentu atlasi Atklāta konkursa nolikumā atrunātajā kārtībā. 
Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu/apjomu. Pilnvarojumu pārstāvēt personu apvienību Atklātā konkursā paraksta katras personu apvienībā iekļautās personas pārstāvēttiesīgais vai pilnvarotais pārstāvis. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa piedāvājumu. Piedāvājuma parakstītāja paraksta tiesību spēkā esamību piedāvājuma parakstīšanas brīdī un pārstāvības apjomu Komisija pārbaudīs, veicot pretendentu atlasi Atklāta konkursa nolikumā atrunātajā kārtībā.
Pretendents nedrīkst iesniegt piedāvājuma variantus nevienā preču pozīcijā. Ja pretendents būs iesniedzis piedāvājuma variantus kādā Atklāta konkursa pozīcijā, pretendenta piedāvājums tiks noraidīts pilnībā. 
[bookmark: _Toc232751688]Informācija par iepirkuma priekšmetu
Atklāta konkursa iepirkuma priekšmets ir reaģentu, kalibratoru, kvalitātes kontroles materiālu un palīgmateriālu iegāde Randox automātiskajām un pusautomātiskajām analizēšanas sistēmām (turpmāk – Prece) un maiņas elementu nomaiņa (turpmāk – Pakalpojums) (turpmāk Prece un Pakalpojums kopā saukti – Darbi) saskaņā ar Atklāta konkursa nolikuma tehnisko specifikāciju (turpmāk – Tehniskā specifikācija / Tehniskais un finanšu piedāvājums) (Nolikuma 3.pielikums) un līguma projektu (Nolikuma 4.pielikums). 
Iepirkuma nomenklatūra (CPV kods):
· galvenais CPV kods: 33000000-0 (Medicīniskās ierīces, ārstniecības vielas un personiskās higiēnas preces);
· papildu CPV kodi: 33696000-5 (Reaģenti un kontrastvielas), 33696500-0 (Laboratorijas reaģenti), 33694000-1 (Diagnostiskie reaģenti), 33790000-4 (Stikla izstrādājumi laboratorijas, higiēnas vai farmācijas vajadzībām), 38000000-5 (Laboratorijas, optiskās un precīzijas ierīces (izņemot brilles).
Atklāta konkursa priekšmets nav sadalīts daļās. Skaidrojums atbilstoši Ministru kabineta noteikumu Nr.107 “Iepirkumu procedūru un metu konkursu norises kārtība” 196.punktam, kāpēc iepirkums netiek dalīts daļās: Atklāta konkursa priekšmets nav dalīts daļās, jo iepirkuma priekšmets paredz vienotu preču iegādi un ar to iegādi saistīta Pakalpojuma sniegšanu Pasūtītāja rīcībā esošajām Randox automātiskajām un pusautomātiskajām analizēšanas sistēmām. Pamatojoties uz minēto Pasūtītājs nedala iepirkuma procedūru atsevišķās daļās.
Iepriekšējs informatīvais paziņojums par Atklātu konkursu Iepirkumu uzraudzības biroja mājaslapā un Eiropas Savienības Oficiālajā vēstnesī publicēts 2026.gada 15.maijā. Publicētais iepriekšējs informatīvais paziņojums tiek izmantots, lai saīsinātu piedāvājumu iesniegšanas termiņu.
Pretendents iesniedz piedāvājumu par pilnu iepirkuma priekšmeta apjomu, t.i., par visām Tehniskajā specifikācijā norādītajām pozīcijām. Pretendents nevar iesniegt piedāvājuma variantus.  
[bookmark: _Hlk83042249]Līguma noteikumi ir noteikti Atklāta konkursa nolikumam pievienotajā iepirkuma līguma projektā (Atklāta konkursa nolikuma 4.pielikums). Iebildumus par līguma projekta nosacījumiem iesniedz rakstiski Atklāta konkursa nolikuma 2.3.punktā noteiktajā kārtībā. Pēc piedāvājumu iesniegšanas termiņa beigām Atklātā konkursā iebildumi par līgumu netiks ņemti vērā. 
Līguma izpildes vieta: Latvijas administratīvā teritorija (precīza piegādes vieta un laiks tiks savstarpēji saskaņoti, veicot pasūtījumu).
Līguma izpildes laiks: Līgums stājas spēkā tā abpusējas parakstīšanas dienā un ir spēkā 36 (trīsdesmit sešus) mēnešus vai līdz kopējā pasūtījumu summa līguma ietvaros sasniegs 300 000 EUR (trīs simti tūkstoši euro 00 centi) bez pievienotās vērtības nodokļa (turpmāk – PVN), atkarībā no tā, kurš nosacījums iestāsies pirmais.
Pasūtītājs līguma ietvaros nav obligāti saistīts ar kādu noteiktu pasūtījumu apjomu un veic pasūtījumus atbilstoši savām vajadzībām, sasniedzamajiem rezultātiem un finanšu iespējām.
Preces piegādes termiņš: pozīcijās Nr.1-50 ne vēlāk kā 60 (sešdesmit) kalendāro dienu laikā pozīcijās Nr.51-54 ne vēlāk kā 120 (viens simts divdesmit) kalendāro dienu laikā un pozīcijās Nr.55-61 ne vēlāk kā 5 (piecu) darba dienu laikā no Pasūtījuma veikšanas dienas. 
Pakalpojuma veikšanas termiņš: ne vēlāk kā 5 (piecu) darba dienu laikā no Pasūtījuma veikšanas dienas jānodrošina kvalificēta darbinieka, kas ir apmācīts darbam ar analizatoru Randox RX Imola, ierašanās un maiņas elementu (pozīcijās Nr.55-61) nomaiņa. 
[bookmark: _GoBack]Par Pasūtījuma veikšanas dienu ir uzskatāma Pasūtītāja pārstāvja elektroniskā pieteikuma nosūtīšanas diena (pa e-pastu vai Pārdevēja e-vidē) preču pārdošanai, piegādei un/vai pakalpojuma veikšanai, kas izdarīts no Pasūtītāja adrešu domēna www.rsu.lv.
[bookmark: _Hlk98508223][bookmark: _Hlk98508243]Preču derīguma termiņam (ja ražotājs noteicis preču derīguma termiņu) to piegādes dienā jābūt ne mazākam kā 75% (septiņdesmit pieci procenti) no ražotāja noteiktā preces maksimālā derīguma termiņa. Preču garantijas termiņam (ja ražotājs noteicis Preču garantijas termiņu) jābūt ne mazākam par ražotāja noteikto minimālo preču garantijas termiņu. 
Pakalpojuma garantijas termiņš: vismaz 6 (seši) mēneši no Pakalpojumu pieņemšanas – nodošanas dienas.
1. 
2. 
3. 
4. 
5. 
[bookmark: _Toc232751689]Pretendentu atlases (kvalifikācijas) prasības
Atbilstoši PIL par pretendentu Atklātā konkursā var būt jebkura fiziskā vai juridiskā persona vai piegādātāju apvienība, personālsabiedrība, kura ir iesniegusi visus dokumentus Nolikumā noteiktajā kārtībā. Ja normatīvie akti to paredz, pretendentam jābūt reģistrētam, licencētam vai sertificētam atbilstoši attiecīgās valsts normatīvo aktu prasībām
Pretendents iesniedz pieteikumu dalībai Atklātā konkursā, kas ir noformēts atbilstoši Atklāta konkursa veidlapai “Pieteikums” (Nolikuma 1.pielikums). Pretendenta pieteikumu par piedalīšanos Atklātā konkursā paraksta atbilstoši Atklāta konkursa nolikuma 3.3.punktā noteiktajam. Ja pretendents ir personu apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikumu paraksta atbilstoši Atklāta konkursa nolikuma 3.3.punktā noteiktajam.
Ārvalstīs reģistrētam pretendentam ir jāiesniedz komersanta amatpersonu saraksts Atklāta konkursa nolikuma pieteikumā “Pieteikums” (Nolikuma 1.pielikums), norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
Apliecinājums par neatkarīgi izstrādātu piedāvājumu. Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Atklāta konkursa nolikuma pielikuma veidlapai “Apliecinājums par neatkarīgi izstrādātu piedāvājumu” (Nolikuma 2.pielikums). 
Pretendentu atlases (kvalifikācijas) prasības un iesniedzamie kvalifikācijas dokumenti:
	Pretendentam jāatbilst šādām kvalifikācijas prasībām:
	Pretendents, lai pierādītu atbilstību Pasūtītāja noteiktajām kvalifikācijas prasībām, iesniedz šādus dokumentus:

	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības (ja attiecināms).
	1.1.1.1. Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Pretendenta amatpersonai, kas parakstījusi piedāvājuma dokumentus, ir paraksta (pārstāvības) tiesības.
Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.
1.1.1.2. Pretendents, kas reģistrēts ārvalstīs – iesniedz pretendenta amatpersonas paraksta (pārstāvības) tiesības apliecinošu dokumentu/informāciju atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par  Pretendenta amatpersonas paraksta (pārstāvības) tiesībām vai Reģistrācijas valsts kompetentas iestādes, ja attiecīgie valsts normatīvie akti paredz šādu ziņu publisku reģistru, izdota izziņa, kas apliecina  Pretendenta amatpersonas  paraksta (pārstāvības) tiesības).
Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.

	[bookmark: _Hlk86226250]Pretendents ir reģistrēts atbilstoši reģistrācijas valsts normatīvo aktu prasībām Komercreģistrā vai līdzvērtīgā reģistrā ārvalstīs atbilstoši  attiecīgās valsts normatīvo aktu prasībām. Pretendents ir reģistrēts kā saimnieciskās darbības veicējs Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā vai līdzvērtīgā reģistrā atbilstoši  attiecīgās valsts normatīvo aktu prasībām.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Informāciju par pretendentu, kas ir reģistrēts LV Komercreģistrā, Komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv) vai citā vietnē, kur iespējams pārliecināties par pretendenta atbilstību noteikumiem, ja pretendents nav iesniedzis komersanta reģistrācijas apliecības kopiju. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. Pretendents var arī norādīt publiski pieejamu reģistru (interneta vietni), kur komisija varētu pārliecināties par pretendenta reģistrācijas faktu.

	[bookmark: _Hlk101342448]Pretendentam ir jānodrošina kvalificēta darbinieka, kas ir apmācīts darbam ar analizatoru Randox RX Imola, pieejamība līguma izpildē ne vēlāk kā 5 (piecu) darba dienu laikā no Pakalpojuma pasūtījuma veikšanas dienas.
	Lai apliecinātu 6.5.3.punktā izvirzītās prasības izpildi, Pretendentam jāiesniedz apliecinājums par 6.5.3.punktā izvirzītās prasības izpildi ((Nolikuma 5.pielikums).


[bookmark: _Toc2930442][bookmark: _Toc232751690]Eiropas vienotais iepirkuma procedūras dokuments
7.1. Pretendents var iesniegt Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai paziņojumā par līgumu vai Atklāta konkursa dokumentos noteiktajām pretendentu atlases (kvalifikācijas) prasībām.
7.2. Komisija ir tiesīga jebkurā Atklāta konkursa stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
7.3. ESPD veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam http://espd.eis.gov.lv/.
7.4. Kā sākotnējo pierādījumu, lai apliecinātu atbilstību Nolikuma 6.punkta prasībām, pretendents ir tiesīgs iesniegt ESPD, kurā aizpildīta I daļa, II daļas A-C sadaļa, III daļa, IV daļas A un C sadaļa un VI daļa (norāda atbilstoši nepieciešamībai). Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu ESPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām. Aizpildīt ESPD var EIS tīmekļvietnē izveidotā rīkā (adrese – http://espd.eis.gov.lv/), tad to saglabāt un iesniegt pasūtītājam EIS e-konkursu apakšsistēmā.
7.5. Pretendents var iesniegt Komisijai ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
[bookmark: _Toc232751691]Tehniskais piedāvājums
Pretendents, iesniedzot pieteikumu Atklātā konkursā (Nolikuma 1.pielikums), ar tā parakstīšanu apliecina, ka ir iepazinies ar Atklāta konkursa nolikumam pievienoto Tehnisko specifikāciju / Tehnisko un finanšu piedāvājumu (Nolikuma 3.pielikums), pretendentam tā ir skaidri saprotama un izpildāma, un pretendents apliecina, ka apņemas nodrošināt visas Tehniskajā specifikācijā noteiktās prasības.
Tehnisko piedāvājumu pretendents sagatavo atbilstoši Nolikuma pielikumā pievienotajai veidlapai “Tehniskā specifikācija / Tehniskais un finanšu piedāvājums” (Nolikuma 3.pielikums) atbilstoši visām Atklāta konkursa nolikumā un Tehniskajā specifikācijā noteiktajām prasībām, norādot visu nepieciešamo informāciju, kas atbilst Tehniskās specifikācijas prasībām.
Pretendents nedrīkst veikt izmaiņas EIS e-konkursu apakšsistēmā šī Atklāta konkursa sadaļā publicēto veidlapu struktūrā, t.sk. dzēst vai pievienot rindas vai kolonnas.
Tehniskajā specifikācijā ir izvirzītas minimālās tehniskās prasības.
[bookmark: _Hlk98419282][bookmark: _Hlk98419122]Piedāvājums jāiesniedz par visu iepirkuma priekšmeta apjomu, t.i., visās Tehniskajā specifikācijā norādītajās pozīcijās. Visām piedāvātajām precēm ir jābūt savietojamām ar lietotāja rīcībā esošo Randox RX Imola automātisko bioķīmijas analizatoru. Gadījumā, ja piedāvājuma vērtēšanas gaitā Komisija konstatēs, ka pretendents nav piedāvājis kādu no pozīcijām, pretendenta piedāvājums Atklātā konkursā  visās pozīcijās tiks noraidīts un netiks virzīts piedāvājuma tālākai vērtēšanai.
Pretendents ir atbildīgs par sniegto ziņu patiesumu. Ja Komisija, pārbaudot tehniskajā piedāvājumā sniegto informāciju, noskaidro, ka tā neatbilst tehniskajā specifikācijā minētajām minimālajām prasībām, pretendents no Atklāta konkursa tiek izslēgts.
Kolonnās “Pretendenta tehniskais piedāvājums” un “Pretendenta piedāvātā pakalpojuma tehniskais piedāvājums” norāda piedāvājuma tehniskās specifikācijas aprakstu.
[bookmark: _Hlk94015227]Kolonnās “Kataloga nosaukums, preces kataloga kods” un “Interneta vietne/-es un/vai tehniskajam piedāvājumam pievienotie informatīvie materiāli, kur Komisija var pārliecināties par piedāvājuma atbilstību izvirzītajām minimālajām tehniskās specifikācijas prasībām” (7./8.kolonna) norāda piedāvātās preces kataloga nosaukumu, preces kataloga kodu, interneta vietni/-es un/vai atsauci uz pievienotajiem informatīvajiem materiāliem (t.sk. lapas numuru), kur Komisija var pārliecināties par piedāvātās preces atbilstību izvirzītajām minimālajām tehniskās specifikācijas prasībām. Interneta vietni/-es var nenorādīt, ja tiek piedāvāta prece atbilstoši izvirzītajās minimālajās tehniskās specifikācijas prasībās (3.kolonna) norādītajam konkrētajam katalogam un konkrētajam preces kataloga kodam. 
Ja kādā no pretendenta piedāvājumā norādītajām interneta vietnēm ir atšķirīgi tehniskie parametri, kuri neatbilst Pasūtītāja izvirzītajām minimālajām tehniskās specifikācijas prasībām, vai nav atrodams apstiprinājums kādai no Pasūtītāja minimālajās tehniskajās specifikācijās izvirzītajām prasībām, pretendents savam piedāvājumam pievieno informatīvos materiālus (ražotāja izdotas brošūras, lietošanas instrukcijas vai citus dokumentus, kas apliecina iesniegtā piedāvājuma atbilstību nolikumā izvirzītajām minimālajām prasībām) SKENĒTĀ VEIDĀ, kas pierāda, ka iesniegtais piedāvājums atbilst izvirzītajām minimālajām tehniskās specifikācijas prasībām.
Gadījumā, ja izvirzītajās minimālajās tehniskās specifikācijas prasībās norādīts konkrēts preču vai standarta nosaukums vai kāda cita norāde uz specifisku preču izcelsmi, kā, piemēram, norādīta atsauce uz konkrētu katalogu un konkrētu preces kataloga kodu, īpašu procesu, zīmolu, pretendents var piedāvāt ekvivalentas preces vai atbilstību ekvivalentiem standartiem, kas atbilst Pasūtītāja izvirzītajām minimālajām tehniskajām specifikācijām, parametriem un nodrošina minimālajās tehniskajās specifikācijās izvirzītās prasības. Tehniskajā piedāvājumā, piedāvājot ekvivalentu preci, pretendentam jāpierāda tās ekvivalentums. Par ekvivalentu šī Atklāta konkursa ietvaros piegādājamajai precei tiks uzskatīta prece, kura ir ekvivalenta pieprasītajai precei pēc tās tehniskiem parametriem. Precei jābūt arī ekonomiski ekvivalentai attiecībā uz izmaksām, kas varētu rasties preces ieviešanas un lietošanas laikā. Gadījumā, ja pretendents, lai pierādītu, ka piedāvātā prece atbilst Pasūtītāja izvirzītajām minimālajām tehniskās specifikācijas prasībām, savā tehniskajā piedāvājumā atsaucas uz kādu no Latvijas nacionālajiem standartiem vai Eiropas adaptētajiem standartiem, piemēram, ka piedāvātā prece atbilst ISO un/vai DIN, un/vai citiem Latvijas vai Eiropas adaptētajiem standartiem, pretendents papildus savam tehniskajam piedāvājumam pievieno dokumentāciju un/vai paskaidrojuma rakstu, kurā ir norādīts, kuras piedāvātās preces tehniskie parametri ir atbilstoši un pierādāmi kā atbilstoši Pasūtītāja izvirzītajām minimālajām tehniskās specifikācijas prasībām.
Gadījumā, ja piedāvājuma vērtēšanas gaitā Komisija konstatēs, ka pretendenta piedāvājumā norādītajā/-ās interneta vietnē/-ēs un papildus iesniegtajos tehniskajos informatīvajos materiālos piedāvātās preces tehniskie parametri neatbilst Pasūtītāja izvirzītajām minimālajām tehniskās specifikācijas prasībām, pretendenta piedāvājums Atklātā konkursā tiks noraidīts un nākamajā izvērtēšanas etapā netiks vērtēts.
Kolonnā “Pretendenta piedāvātā pakalpojuma tehniskais piedāvājums” pretendents prasību izpildi apliecina, norādot “TIKS IZPILDĪTS”, detalizēti apraksta pakalpojuma izpildes procesu un norāda piedāvāto garantijas termiņu, kas nevar būt mazāks par 6 (sešiem) mēnešiem no Pakalpojuma pieņemšanas – nodošanas dienas.
Ja iesniegtā tehniskā informācija ir svešvalodā – ražotāja izdoti katalogi, bukleti, brošūras u.c. – vēlams pievienot tulkojumu latviešu valodā vismaz tām teksta daļām, kuras tas ir norādījis tehniskajā piedāvājumā un atzīmējis dokumentācijā, kur Pasūtītājs var pārliecināties par piedāvājuma atbilstību izvirzītajām minimālajām tehniskās specifikācijas prasībām. Pasūtītājam ir tiesības neskaidrību gadījumā pieprasīt paskaidrojošo informāciju vai nepieciešamās informācijas tulkojumu.
Pretendents, iesniedzot pieteikumu Atklātā konkursā, ar tā parakstīšanu apliecina, ka līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
Ja Komisijai rodas šaubas par pretendenta piedāvājumā sniegtās informācijas patiesumu vai pievienoto dokumentu autentiskumu, tai ir tiesības pieprasīt, lai pretendents apstiprina informācijas patiesumu un/vai uzrāda apstiprinošā dokumenta oriģinālu, vai iesniedz normatīvajos aktos noteiktā kārtībā apliecinātu dokumenta kopiju.
Ja Komisija piedāvājumu vērtēšanas gaitā konstatē, ka iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro tehniskajā un finanšu piedāvājumā iekļauto informāciju.
Pretendentam ir pienākums sniegt atbildes uz Komisijas pieprasījumiem par papildu informāciju Komisijas pieprasījumā norādītajā termiņā. Ja pretendents nesniedz atbildi uz Komisijas uzdotajiem jautājumiem Komisijas pieprasījumā norādītajā termiņā, Komisija noraida piedāvājumu Atklātā konkursā un nākamajā izvērtēšanas etapā to nevērtē.
[bookmark: _Toc232751692]Finanšu piedāvājums
[bookmark: _Hlk94593695]Finanšu piedāvājumu sagatavo un iesniedz atbilstoši EIS e-konkursu apakšsistēmā šī konkursa sadaļā publicētajai veidlapai “Tehniskā specifikācija / Tehniskais un Finanšu piedāvājums” (Nolikuma 3.pielikums). 
Finanšu piedāvājumā visas cenas jāizsaka euro (EUR bez PVN) un piedāvājuma cenas jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
Piedāvājuma cenas jāaprēķina un jānorāda par Tehniskajā specifikācijā norādīto 1 (vienu) vienību (saskaņā ar 5.kolonnā norādīto vienību), t.i., par vienu iepakojumu/gabalu/stundu.
[bookmark: _Hlk192090951]Finanšu piedāvājumā pretendentam jāiekļauj visi izdevumi un izmaksas, kas pretendentam var rasties, lai pilnīgi un pienācīgā kvalitātē izpildītu līguma nosacījumus un minimālās tehniskās specifikācijas prasības, tai skaitā, bet ne tikai, preču cenu, piegādes, pakalpojumu izpildes izmaksas, visus nodokļus un nodevas, ja tādas ir paredzētas, izņemot PVN, kas tiek norādīts atsevišķi. Papildu izmaksas iepirkuma līguma darbības laikā netiks pieļautas.
Ja Komisijai rodas šaubas par pretendenta piedāvājumā sniegtās informācijas patiesumu vai pievienoto dokumentu autentiskumu, tai ir tiesības pieprasīt, lai pretendents apstiprina informācijas patiesumu un/vai uzrāda apstiprinošā dokumenta oriģinālu, vai iesniedz normatīvajos aktos noteiktā kārtībā apliecinātu dokumenta kopiju.
Ja Komisija piedāvājumu vērtēšanas gaitā konstatē, ka iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro tehniskajā un finanšu piedāvājumā iekļauto informāciju.
[bookmark: _Toc232751693][bookmark: _Hlk169610152]Piedāvājumu vērtēšana Atklātā konkursā
Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā tikai cenu, t.i., piedāvājums ar viszemāko piedāvāto līgumcenu (EUR bez PVN), sasummējot visās pozīcijās norādītās cenas viena pretendenta piedāvājuma ietvaros, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
Ja Komisija nav lēmusi par citādu vērtēšanas posmu secību, Komisija piedāvājumu vērtēšanu veic šādos posmos:
piedāvājuma noformējuma pārbaude;
pretendentu atlase;
tehnisko piedāvājumu vērtēšana;
finanšu piedāvājumu vērtēšana;
piedāvājuma izvēle.
Komisija veic piedāvājumu noformējuma pārbaudi atbilstoši Nolikuma 4.punktā noteiktajām prasībām. Ja Komisija konstatē, ka piedāvājums neatbilst kādai no prasībām, Komisija izvērtē neatbilstības nozīmīgumu un lemj par pretendenta turpmāku dalību Atklātā konkursā.
Komisija veic pretendentu atlasi – kvalifikācijas pārbaudi atbilstoši Nolikuma 6.punkta prasībām. Komisija izslēdz pretendentu no turpmākas dalības Atklātā konkursā un tā piedāvājumu tālāk nevērtē, ja konstatē, ka:
pretendents ir iesniedzis nepatiesu informāciju savas kvalifikācijas novērtēšanai;
pretendents vispār nav iesniedzis prasīto informāciju;
kvalifikācijas dokumenti nav iesniegti atbilstoši Atklāta konkursa nolikumā noteiktajām prasībām un / vai to saturs neatbilst Nolikuma prasībām, un/vai ir konstatējams, ka pretendents neatbilst kādai no Nolikuma 6.punktā noteiktajām kvalifikācijas prasībām.
Komisija veic pretendentu tehnisko piedāvājumu pārbaudi un izvērtēšanu atbilstoši Nolikuma 8.punktam. Komisija izslēdz pretendentu no turpmākas dalības Atklātā konkursā un tā piedāvājumu tālāk nevērtē, ja konstatē, ka tehniskais piedāvājums neatbilst Nolikuma 8.punkta prasībām.
Piedāvājumu vērtēšanas gaitā Komisija ir tiesīga pieprasīt iesniegt piedāvāto preču paraugus, ja tie nepieciešami preču atbilstības novērtēšanai un pretendents ar tam pieejamiem dokumentiem nevar pierādīt preču atbilstību. Komisija nepieprasa iesniegt tādu preču paraugus, kuri pielāgojami vai izgatavojami Iepirkuma līguma izpildes laikā atbilstoši līguma prasībām, ja šādi paraugi pretendentam nav pieejami pirms Iepirkuma līguma, kā arī preču paraugus, kuru iesniegšana piegādātājam rada nesamērīgus izdevumus.
Komisija veic finanšu piedāvājumu atbilstības pārbaudi, pārbaudot, vai finanšu piedāvājums ir iesniegts par visu Atklātā konkursa iepirkuma priekšmeta apjomu, un pārbaudot vai nav iesniegtas nepamatoti zemas cenas piedāvājums. Komisija izslēdz pretendentu no turpmākas dalības Atklātā konkursā un tā piedāvājumu tālāk nevērtē, ja konstatē, ka nav iesniegti visi finanšu piedāvājuma dokumenti vai finanšu piedāvājums nav iesniegts par visu Atklātā konkursa iepirkuma priekšmeta apjomu, t.i., nav iesniegts finanšu piedāvājums kaut vienā pozīcijā.
Komisija veic aritmētisko kļūdu pārbaudi pretendenta finanšu piedāvājumā un, saskaņā ar PIL 41.panta devīto daļu, veic aritmētisko kļūdu labojumu, informējot par to attiecīgo pretendentu. Vērtējot finanšu piedāvājumu, kurā ir konstatētas aritmētiskās kļūdas, Komisija ņem vērā cenu pēc kļūdu labojumiem.
Ja piedāvājums šķiet nepamatoti lēts, Komisija saskaņā ar PIL 53.pantu pieprasa pretendentam skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupā. Skaidrojums īpaši var attiekties uz:
ražošanas procesa vai sniedzamo pakalpojumu izmaksām;
izraudzītajiem tehniskajiem risinājumiem un īpaši izdevīgajiem preču piegādes vai pakalpojumu sniegšanas apstākļiem, kas ir pieejami pretendentam;
piedāvāto preču vai pakalpojumu īpašībām un oriģinalitāti;
vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu;
saistībām pret apakšuzņēmējiem;
pretendenta saņemto komercdarbības atbalstu.
Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai, ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
Komisija attiecībā uz pretendentu, kuram būtu piešķiramas līguma slēgšanas tiesības Atklātā konkursā, pārbauda vai uz pretendentu nav attiecināmi PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktie pretendenta izslēgšanas nosacījumi atbilstoši Nolikuma 11.punktā noteiktajai kārtībai.
[bookmark: _Hlk123742634]Komisija pārbaudīs, vai uz pretendentu, kuram būtu piešķiramas līguma slēgšanas tiesības Atklātā konkursā, neattiecas Starptautisko un Latvijas Republikas nacionālo sankciju likuma 11.¹ panta pirmajā daļā noteiktie sankciju piemērošanas nosacījumi publisko iepirkumu un publiskās un privātās partnerības jomā un Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi. 
Piedāvājuma izvēle: Gadījumā, ja Atklātā konkursā vismaz diviem pretendentiem ir vienāda piedāvātā zemākā cena, tad izšķirošais piedāvājuma izvēles kritērijs ir zemākā piedāvātā cena par pakalpojuma sniegšanu, t.i., zemākā piedāvātā cena par 1 (vienu) darba stundu.
Gadījumā, ja vēl aizvien vismaz divu pretendentu novērtējums ir vienāds Atklātā konkursā, tad tiek rīkota atklāta izloze, kurā aicina piedalīties pretendentus, kuru piedāvājumu novērtējums ir vienāds, protokolējot izlozes norises procesu. Gadījumā, ja pretendenti neierodas uz izlozes veikšanu, izloze tiek veikta bez konkrēto pretendentu klātbūtnes.
[bookmark: _Toc232751694]Pretendentu izslēgšanas noteikumi atbilstoši normatīviem aktiem
Pretendentu izslēgšanas gadījumu esamības pārbaudi Komisija veic attiecībā uz pretendentu, kuram būtu piešķiramas Iepirkuma līguma slēgšanas tiesības Atklātā konkursā.
Pretendentu izslēgšanas gadījumu pārbaudi Komisija veic PIL 42.panta noteiktajā kārtībā.
Komisija izslēdz pretendentu no turpmākās dalības Atklātā konkursā, ja tā konstatē apstākļus, kas atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktajiem pretendenta izslēgšanas nosacījumiem. Komisija tomēr neizslēdz pretendentu no turpmākas dalības Atklātā konkursā jebkurā no PIL 42.panta ceturtajā daļā norādītajiem gadījumiem. 
Saskaņā ar PIL 42.panta trešo daļu, PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktie izslēgšanas nosacījumi ir attiecināmi arī uz:
personālsabiedrības biedru, ja pretendents ir personālsabiedrība, 
pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, 
pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro. 
Atbilstoši PIL Pārejas noteikumu 28.punkta 2.apakšpunktam PIL 42.panta otrās daļas1., 2. un 3.punktā minētie izslēgšanas iemesli netiks attiecināti uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42.panta otrās daļas 1., 2. un 11.punktā minētie izslēgšanas iemesli netiks attiecināti uz  pretendenta patieso labuma guvēju.
Ja iepirkuma komisija konstatē, ka pretendents būtu izslēdzams no dalības Atklātā konkursā, pamatojoties uz PIL 42.panta otrās daļas 1., 4., 5., 6., 7., 10., 11., 12., 13. un 14.punktā minētajiem izslēgšanas iemesliem, tai skaitā saistībā ar personālsabiedrības biedru, ja pretendents ir personālsabiedrība, un nav piemērojami PIL 42.panta ceturtās daļas 2., 3., 4.punktā noteiktie izņēmumi, pasūtītājs dod pretendentam tiesības termiņā, kas ir vismaz 10 (desmit) dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43.panta noteikumiem.
Komisija neizskata pretendenta piedāvājumu un izslēdz pretendentu no turpmākās dalības Atklāta konkursa, ja uz pretendentu, piegādātāju apvienības biedru (ja pretendents ir piegādātāju apvienība), personālsabiedrības biedru (ja pretendents ir personālsabiedrība) attiecas Starptautisko un Latvijas Republikas nacionālo sankciju 11.1 panta pirmās daļas noteikumi. Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja arī uz pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, būs attiecināmi attiecīgie izslēgšanas noteikumi, kā arī Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja uz pretendentu (un attiecīgajām personām) attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
[bookmark: _Toc232751695]Iepirkuma līguma noslēgšana
Līguma slēgšanas tiesības tiks piešķirtas pretendentam, kurš būs iesniedzis Nolikuma prasībām atbilstošu saimnieciski visizdevīgāko piedāvājumu un kuram nebūs konstatēta PIL 42.pantā un Starptautisko un Latvijas Republikas nacionālo sankciju likuma 11.1panta pirmajā daļā noteikto izslēgšanas nosacījumu esamība.
Lēmumu par Atklāta konkursa rezultātu Komisija pretendentiem paziņo rakstiski 3 (trīs) darba dienu laikā no dienas, kad Komisija ir pieņēmusi lēmumu par Atklāta konkursa rezultātiem.
Ar Līguma slēgšanas tiesību ieguvušo pretendentu tiks slēgts iepirkuma līgums, atbilstoši Nolikumam pievienotajam iepirkuma Līguma projektam (Nolikuma 4.pielikums).
Pasūtītājs slēdz iepirkuma līgumu ar pretendentu, kuram saskaņā ar Atklāta konkursa nolikumā noteikto kārtību ir piešķirtas līguma slēgšanas tiesības, saskaņā ar PIL 60.panta sesto daļu – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Iepirkuma līgumu Pasūtītājs sagatavo, pamatojoties uz Komisijas lēmumu par līguma slēgšanas tiesību piešķiršanu un pretendenta, kuram piešķirtas līguma slēgšanas tiesības, iesniegto piedāvājumu.
Pretendenta jautājumi vai iebildumi, ja tādi rodas, par Nolikumam pievienotā iepirkuma līguma projekta nosacījumiem jāizsaka piedāvājumu sagatavošanas laikā. Slēdzot iepirkuma līgumu, iebildumi par iepirkuma līguma nosacījumiem netiks pieņemti.
Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo personu apvienību vai personālsabiedrību, kā arī katras personas atbildības sadalījumu. Ja piedāvājumu iesniedz personu apvienība, tai iepirkuma līguma slēgšanas tiesību iegūšanas gadījumā, ir pienākums pirms vispārīgās vienošanās noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc PIL 60.panta sestajā daļā minētā nogaidīšanas termiņa beigām.
Ja Atklāta konkursa uzvarētājs bez attaisnojoša iemesla 10 (desmit) darba dienu laikā pēc PIL 68.panta otrajā daļā minētā nogaidīšanas termiņa beigām atsakās slēgt iepirkuma līgumu ar Pasūtītāju vai atsauc savu piedāvājumu, vai personu apvienība 15 (piecpadsmit) dienu laikā pēc PIL 68.panta otrā daļā minētā nogaidīšanas termiņa beigām, kad Komisijas lēmums par līguma slēgšanas tiesību piešķiršanu kļuvis nepārsūdzams, neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisija izvēlas pretendentu, kurš nākamais piedāvājis saimnieciski visizdevīgāko piedāvājumu. 
Ja nākamais pretendents, kurš piedāvājis saimnieciski visizdevīgāko piedāvājumu  atsakās slēgt iepirkuma līgumu, Komisija pieņem lēmumu pārtraukt Atklātu konkursu, neizvēloties nevienu piedāvājumu atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 23.punktam.
Pretendents, pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, iesniedz Pasūtītājam preču piegādē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā vai pakalpojumu sniegšanā.
Komisija 10 (desmit) darba dienu laikā pēc tam, kad noslēgts iepirkuma līgums vai pieņemts lēmums par Atklāta konkursa izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
[bookmark: _Toc232751696]Apakšuzņēmēji, personāls un to nomaiņas kārtība
Pretendents iepirkuma līguma izpildē ir tiesīgs piesaistīt apakšuzņēmējus.
Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei atbilstoši piedāvājumā norādītajam apjomam. 
Pretendents piedāvājumā Atklātam konkursam norāda visus apakšuzņēmējus un apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu (Nolikuma 6.pielikums), kā arī savam piedāvājumam Atklātam konkursam pievieno rakstiskus apakšuzņēmēju apliecinājumus par apakšuzņēmēja piedalīšanos Atklātā konkursā (Nolikuma 7.pielikums), kā arī apakšuzņēmēja gatavību veikt apakšuzņēmējam nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums.
Atklātā konkursā izraudzītais pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Atklātā konkursā izraudzītajam pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tāda pati kvalifikācija un pieredzes kā personālam, kas tika vērtēts, nosakot saimnieciski visizdevīgāko piedāvājumu 
Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem pretendentu izslēgšanas gadījumiem;
piedāvātais apakšuzņēmējs, kura veicamo sniedzamo pakalpojumu vērtība ir vismaz 10 000 euro, atbilst PIL 42.panta otrajā daļā minētajiem pretendentu izslēgšanas gadījumiem;
apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
[bookmark: _Toc232751697]Komisijas tiesības un pienākumi
Komisija rīkojas saskaņā ar PIL, Atklāta konkursa nolikumu un Pasūtītāja lēmumu par Komisijas izveidošanu.
Komisijas tiesības:
normatīvajos tiesību aktos noteiktajā kārtībā lemt par jebkura no piedāvājumiem turpmāku vērtēšanu, ja tiek konstatēts, ka tas neatbilst kādai no Atklāta konkursa nolikumā vai normatīvajos tiesību aktos noteiktajām prasībām vai satur nepilnīgu informāciju;
vērtēt termiņā iesniegtos piedāvājumus, konstatēt un atzīt par atbilstošiem, vai neatbilstošiem Atklāta konkursa nolikumā noteiktajām prasībām;
pārbaudīt visu pretendenta sniegto ziņu patiesumu;
pieprasīt, lai tiek izskaidrota tehniskajā piedāvājumā iekļautā informācija;
pieaicināt Komisijas darbā ekspertus ar padomdevēja tiesībām Atklātā konkursā;
[bookmark: _Hlk86306690]pieprasīt, lai pretendents rakstiski precizē informāciju un sniedz detalizētus paskaidrojumus par savu piedāvājumu, kā arī uzrāda iesniegto dokumentu kopiju oriģinālus vai iesniedz apliecinātas dokumentu kopijas, ja tas nepieciešams piedāvājuma izvērtēšanai;
ja pretendents neiesniedz Komisijas pieprasītās ziņas vai paskaidrojumus, vērtēt piedāvājumu pēc tiem dokumentiem, kas iekļauti piedāvājumā;
ja nepieciešams, pieprasīt no pretendenta informāciju par cenas vai izmaksu veidošanās mehānismu;
pārbaudīt pretendentu izslēgšanas gadījumus normatīvajos aktos noteiktajā kārtībā;
noraidīt nepamatoti lētu piedāvājumu;
veikt aritmētisko kļūdu labošanu;
lemt par piedāvājumu iesniegšanas termiņa pagarinājumu Atklātā konkursā;
lemt par Atklāta konkursa pārtraukšanu jebkurā laikā pirms iepirkuma līguma noslēgšanas, ja tam ir objektīvs pamatojums;
lemt par Atklāta konkursa izbeigšanu normatīvajos aktos noteiktajā kārtībā;
lemt par līgumslēgšanas tiesību piešķiršanu normatīvajos aktos noteiktajā kārtībā;
veikt citas darbības saskaņā ar normatīvajiem tiesību aktiem un Atklāta konkursa nolikumu.
Komisijas pienākumi:
nodrošināt Atklāta konkursa norisi un dokumentēšanu;
nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
pēc savlaicīgi iesniegta piegādātāja rakstiska pieprasījuma sniegt papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu;
izskatīt pretendentu iesniegtos piedāvājumus, ja tie iesniegti Atklāta konkursa nolikumā noteiktajā piedāvājumu iesniegšanas termiņā un kārtībā;
vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Komisija pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
[bookmark: _Toc232751698]Ieinteresēto piegādātāju un pretendentu tiesības un pienākumi
Ieinteresēto piegādātāju un pretendentu tiesības un pienākumi ir noteikti PIL un Atklāta konkursa nolikumā.
Ieinteresēto piegādātāju un pretendentu tiesības:
pieprasīt Komisijai papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu, savlaicīgi iesniedzot rakstisku pieprasījumu;
veidot piegādātāju apvienības un iesniegt vienu kopēju piedāvājumu;
pirms piedāvājumu iesniegšanas termiņa beigām grozīt vai atsaukt iesniegto piedāvājumu;
iesniegt piedāvājumu Atklātā konkursā; 
pārsūdzēt Komisijas pieņemto lēmumu PIL noteiktajā kārtībā;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Ieinteresēto piegādātāju un pretendentu pienākumi:
lejupielādējot Atklāta konkursa nolikumu, sekot līdzi turpmākajām izmaiņām Atklāta konkursa nolikumā, kā arī Komisijas sniegtajām atbildēm uz ieinteresēto piegādātāju jautājumiem, kas tiks publicētas EIS e-konkursu apakšsistēmā Atklāta konkursa sadaļā;
piedāvājumā sniegt patiesu informāciju;
Komisijas norādītajā termiņā rakstiski sniegt atbildes un paskaidrojumus uz Komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
[bookmark: _Toc232751699]Atklāta konkursa nolikuma pielikumu saraksts
1. [bookmark: _Hlk512263583][bookmark: _Hlk183692828]pielikums – Pieteikums (veidlapa pievienota atsevišķā failā);
2. pielikums – Apliecinājums par neatkarīgi izstrādātu piedāvājumu (veidlapa pievienota atsevišķā failā); 
3. pielikums – Tehniskā specifikācija/Tehniskā un finanšu piedāvājuma forma (veidlapa pievienota atsevišķā failā);
4.  pielikums – Iepirkuma līguma projekts;
5.pielikums – Apliecinājums par kvalificētu darbinieku nodrošināšanu līguma izpildē (veidlapa pievienota atsevišķā failā);
6.  pielikums – Apakšuzņēmējiem nododamo darbu saraksts (veidlapa pievienota atsevišķā failā);
7. pielikums – Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 10 000 euro apliecinājums (veidlapa pievienota atsevišķā failā).

